**Odôvodnenie:**

V súvislosti s čoraz väčším zaťahovaním Slovenskej republiky do vojnového konfliktu   
na Ukrajine sa množia oprávnené obavy obyvateľov Slovenska o vlastnú bezpečnosť   
a bezpečnosť svojich rodín.

Je totiž zrejmé, že v prípade vypuknutia vojnového konfliktu aj na našom území,   
bude jedným z rozhodujúcich faktorov bezpečnosti civilného obyvateľstva fungujúca   
civilná ochrana a najmä dostatočný počet, zabezpečenie a vybavenosť krytov civilnej ochrany.

A práve tento stav je verejnosťou vnímaný tak, že Slovenská republika je z hľadiska   
civilnej ochrany totálne nepripraveným štátom, neschopným ochrániť vlastné civilné obyvateľstvo v prípade vojny či iného ozbrojeného konfliktu.

Z tohto dôvodu je potrebné urýchlene preveriť pripravenosť civilnej ochrany a osobitne stav krytov civilnej ochrany, aby bolo možné, v prípade zistenia závažných nedostatkov,   
tieto v čo najkratšom čase a čo najefektívnejším spôsobom odstrániť.